CELEX: C2006/224/85
Language: sk
Date: 2006-09-16 00:00:00
Title: Vec T-464/04: Rozsudok Súdu prvého stupňa z  13. júla 2006 – IMPALA/Komisia ( Hospodárska súťaž — Nariadenie (EHS) č. 4064/89 — Rozhodnutie, ktorým sa koncentrácia vyhlasuje za zlučiteľnú so spoločným trhom — Trh s reprodukovanou hudbou a trh s hudbou šírenou prostredníctvom internetu — Existencia kolektívneho dominantného postavenia — Nebezpečenstvo vytvorenia kolektívneho dominantného postavenia — Podmienky — Transparentnosť trhu — Prostriedky odstrašenia — Odôvodnenie — Zjavný omyl v posúdení )

16.9.2006   
            
            
               SK
            
            
               Úradný vestník Európskej únie
            
            
               C 224/39
            
         Rozsudok Súdu prvého stupňa z 13. júla 2006 – IMPALA/Komisia
   (Vec T-464/04) (1)
   
   („Hospodárska súťaž - Nariadenie (EHS) č. 4064/89 - Rozhodnutie, ktorým sa koncentrácia vyhlasuje za zlučiteľnú so spoločným trhom - Trh s reprodukovanou hudbou a trh s hudbou šírenou prostredníctvom internetu - Existencia kolektívneho dominantného postavenia - Nebezpečenstvo vytvorenia kolektívneho dominantného postavenia - Podmienky - Transparentnosť trhu - Prostriedky odstrašenia - Odôvodnenie - Zjavný omyl v posúdení“)
   (2006/C 224/85)
   Jazyk konania: angličtina
   Účastníci konania
   
      Žalobca: Independant Music Publishers and Labels Association (Impala, medzinárodné združenie) (Brusel, Belgicko) (v zastúpení: S. Crosby a J. Golding, solicitors, a I. Wekstein-Steg, advokát)
   
      Žalovaná: Komisia Európskych spoločenstiev (v zastúpení: A. Whelan a K. Mojzesowicz, splnomocnení zástupcovia)
   
      Vedľajší účastníci, ktorí v konaní podporujú žalovanú: Bertelsmann AG (Gütersloh, Nemecko) (v zastúpení: J. Boyce, solicitor, P. Chappatte a D. Loukas, advokáti), Sony BMG Music Entertainment BV (Vianen, Holandsko) a Sony Corporation of America (SCA) (New York, Spojené štáty americké) (v zastúpení: N. Levy, barrister, R. Snelders a T. Graf, advokáti)
   Predmet veci
   Návrh na zrušenie rozhodnutia Komisie K(2004) 2815 z 19. júla 2005, ktorým sa koncentrácia vyhlasuje za zlučiteľnú so spoločným trhom a s fungovaním Dohody o EHP (vec COMP/M.333 – Sony/BMG)
   Výrok rozsudku
   
               1.
            
            
               Rozhodnutie Komisie K(2004) 2815 z 19. júla 2005, ktorým sa koncentrácia vyhlasuje za zlučiteľnú so spoločným trhom a s fungovaním Dohody o EHP (vec COMP/M.333 – Sony/BMG), sa zrušuje.
            
         
               2.
            
            
               Komisia znáša svoje vlastné trovy konania a je povinná nahradiť tri štvrtiny trov konania vynaložených žalobcom.
            
         
               3.
            
            
               Žalobca znáša štvrtinu svojich trov konania.
            
         
               4.
            
            
               Vedľajší účastníci konania znášajú svoje vlastné trovy konania.
            
         
      (1)  Ú. v. EÚ C 6, 8.1.2005 (vec C-60/04).